Maurīcijas fodijs
Maurīcijas fodijs, arī Maurīcijas audējputns (Foudia rubra) ir audējputnu dzimtas (Ploceidae) dziedātājputnu suga, kas endēma Maurīcijai. Ģeogrāfisko variāciju nav. Sugas kopējā populācija ir neliela, taču stabila. Izplatības areāli salīdzinoši niecīgi un ierobežoti. Latviski tulkotajā literatūrā dēvēts arī par melnsarkano fodiju. Maurīcijā plašāk pazīstams ar franču nosaukumu cardinal de Maurice (Maurīcijas kardināls).